དེང་སང་འཛམ་གླིང་འདིའི་ཐོག་མི་སྤྱི་དང་ལྷག་པར་ཤེས་ཡོན་ཅན་གྱི་ཁྲོད་ནང་ཆོས་ལ་དོ་སྣང་བྱེད་མཁན་མང་དུ་འགྲོ་བཞིན་པ་དང་བསྟུན་ཆོས་འབག་ལ་གྱོན་ཏེ།རྒྱུ་དངོས་སོགས་འདོད་པའི་ཡོན་ཏན་དང་བུད་མེད་འཚོལ་མཁན་གྱི་སྐབས་འཚོལ་བ་ཟོག་རྫུ་ཁྱད་མཚར་དེ་འདྲ་ཡོང་གི་འདུག།དེང་སང་བོད་ནང་དུ་ཡང་དེ་རིགས་ཡོང་གི་ཡོད་སྐོར་རྗོད་ཀྱི་འདུག།ཉེ་ཆར་ངོས་ཀྱི་གོ་ཐོས་ལ།རྒྱ་མི་རིགས་ཚོར་བདེ་བ་ཅན་གྱི་ཞིང་ཞེས་བརྗོད་དེ་སྨོན་ལམ་རྒྱག་པའི་སྲོལ་ཤུགས་ཆེན་པོ་ཡོད་པར་བརྟེན།བོད་ནས་རྒྱ་ནག་ཏུ་མར་ཡོང་བའི་བླ་མ་དང་མཁན་པོ་ཡིན་ཞེས་ཆོས་འཆད་མཁན་འགའ་ཞིག་གིས་རྒྱ་མི་རིགས་ལ་བདེ་བ་ཅན་གྱི་ཞིང་དུ་བགྲོད་པའི་ལམ་ཡིག་འཚོང་གི་ཡོད་པ་དང་།དེ་ཡང་གོང་ཆེན་པོ་ལེན་གྱི་ཡོད་སྐོར་རྗོད་ཀྱི་འདུག།དེ་འདྲ་དངོས་གནས་ཕྱིན་ཅི་ལོག་ཡིན།